**Najčešća pitanja i odgovori (II deo)**

1. Možete li nam reći ko potpisuje, overava  i popunjava Aneks 6 - **FINANSIJSKA IDENTIFIKACIONA FORMA:** poslovna banka ili odgovorno lice Aplikanta.

Finansijsku identifikacionu formu popunjava odgovorno lice Aplikanta.

1. Da li bih mogao dobiti informaciju da li u delu „**Imena osoba koje planirate da angažujete na implementaciji projekta“** treba odmah da upišemo imena ili možemo staviti napomenu da ćemo izabrati osobe na konkursu, što je u skladu sa našim finansijskim politikama, tek kada dobijemo projekat.

Za sada bi mogli da stavimo ime koordinatora.

Ipak ukoliko je neophodno, mi ćemo sastaviti ceo tim.

Imena osoba koje planirate da angažujete stavljate samo u slučaju da znate unapred ko će biti angažovan.

U slučaju da ćete osobe angažovati tokom projekta u skladu sa svojim procedurama, u ovu rubriku ne upisujete ništa.

1. Da li se ovim Konkursom može finansirati pružanje usluge personalne asistencije koja ne postoji na teritoriji Šapca, ukoliko bi uslugu  na teritoriji Šapca, pružala druga organizacija civilnog društva – udruženje, koje je licencirano za pružanje ove usluge, a sedište udruženja nije na teritoriji Šapca?

Prema uslovima konkursa, sa svojim predlozima se mogu javiti sve OCD odnosno udruženja građana koja su registrovana na teritoriji Republike Srbije, s tim da se aktivnosti moraju sprovesti u LS koja je objavila konkurs i za dobrobit građana koji žive u toj lokalnoj zajednici. Stoga se na javni konkurs može javiti licencirana organizacija sa druge teritorije koja bi pružala uslugu na teritoriji Šapca.

1. Potrebno nam je pojašnjenje a tiče se prihvatljivih troškova za aktivnosti na projektu za poziv ReLOaD. Na predstavljanu poziva 13.02.2018.god. u SG Kragujevac postavila sam pitanje da li se u poziv uklapa i tema organizovanje obuka za nezaposlene žene koje u u procesu izlaska iz nasilja u porodici i odgovoreno mi je da se ta tema uklapa u poziv. Sada sam u dilemi jer ta podrška podrazumeva obuku i između ostalog praktičnu obuku za žene a najverovatniji izbora za izvođenje tih obuka je Radnički univerzitet u Kragujevcu. Da li su to dozvoljene aktivnost?

Projektna sredstva se ne mogu prenositi institucijama. Mogu se angažovati pojedinci da vrše obuku (pa i pojedinci koji rade na Radničkom univerzitetu) i sa njima se potpisuju ugovori o angažmanu. Na sve honorare potrebno je platiti poreze i doprinose u skladu sa zakonom.

1. Da li se priznaju bankarski troškovi i gde se prikazuju u budžetu?

Da, priznaju se i prikazuju se u projektnim troškovima.

1. Da li 10% sredstava koja su potrebna kao predfinansiranje tj. da bi se završio projekat, OCD (udruženje) treba da uplati na podračun otvoren za ReLOaD projekat i ako da, u kom trenutku?

Da, poželjno je da se sredstva uplate na podračun, ali je najvažnije da se izmire obaveze sa računa OCD-a (udruženja) sa dokazima o transakcijama. Sredstva treba da budu raspoloživa  najkasnije do trenutka kada potroše sredstva dobijena preko ReLOaD projekta, kako se ne bi ugrozila implementacija projekta.

1. Da li je propisan font i veličina slova za aplikaciju?

Ne, preporuka je da se koriste uobičajeni fontovi kao što su Times New Roman, Ariel, Myriad Pro i slično veličine 10-12.

1. Da li je moguće da se napiše u aplikaciji više teksta nego što je navedeno u smernicama?

Ograničenje vezano za broj strana se neće striktno primenjivati, pogotovu u odeljku 3 „Opis projekta“, s obzirom da se u ovom odeljku obrazlaže i metodologija, odnosno održivost projekta.

U ostalim odeljcima, organizacije su zamoljene da se drže uputstava navedenih u Smernicama za aplikante i u samoj formi projektnog predloga, s tim da ukoliko se desi da tekst pređe jednu stranicu tamo gde je to naznačeno, to se neće smatrati kao osnov za eliminaciju.